עדי ביטי

עדי ביטי (נולדה ב-26 במאי 2001, ד' בסיוון ה'תשס"א) היא זמרת, שחקנית, מדבבת, דוגמנית ומנחה ישראלית.

 ביוגרפיה 
ביטי נולדה לליאת וקסלמן-ביטי, ולרונן ביטי. הוריה ניהלו ביחד חברה פרטית להוצאה לפועל והתגרשו בבגרותה של ביטי. ביטי גדלה בהוד השרון.

 קריירה 
מגיל ארבע וחצי הופיעה ושרה בקלטות ילדים רבות כמו "הפיג'מות", "חי, דק וצ'פצ'ולה" ו"דיג דיג דוג - שלוש, ארבע, לעבודה!", וכן הופיעה בסדרות "יובל המבולבל" (השתתפה בעונה השנייה של הסדרה המשודרת בערוץ הופ! והשתתפה ב-DVD "יובל המבולבל - המסע אל הכוכב"), "בגן של דודו" ו"הכבשה שושנה". בגיל מאוחר יותר יצאה לסבב הופעות עם "מיכל הקטנה" בהצגה ששמה "ממלכת האהבה", שם גילמה את דמותה של יולי.

בשנת 2011, כשהייתה בת עשר, התמודדה ביטי בתוכנית "בית ספר למוזיקה", בערוץ 2 בזכיינית קשת. המנטור של ביטי במסגרת התוכנית היה יהורם גאון. ביטי ייצגה את ישראל באירוויזיון הילדים 2012 שנערך בהולנד כחלק מלהקת Kids.il, בשיר "Let The Music Win", שהגיע למקום השמיני מתוך 12. ב-2012 שיחקה בסדרה מבית yes "מיכל ינאי בחדר החלומות" בתור שיר. בשנת 2013 גילמה את באנה במחזמר "ספר הג'ונגל".

הסינגל הראשון שלה היה "ביט הביטי", שיצא במאי 2014. הסינגל השני שלה, "חשה", יצא חודש לאחריו. ב-26 ביולי 2015 יצא השיר "משחק מחשב". בשנת 2016 יצאו השירים "רגאביטי", בו התארח הראפר ריצ'י לופ, ו"ירח מלא". בדצמבר 2016 הוציאה את השיר "אחר".

ביטי דיבבה בסדרות הילדים "פט שופ", "הנרי הנורא", "החברים של מרתה", "מטורללים", "כוח פיג'יי", "העולם המופלא של גאמבול" ו"זו", ששודרו בערוץ הילדים, בערוץ לוגי ובערוץ דיסני ג'וניור, וכן מספר דמויות ב"רחוב סומסום". בין השנים 2016–2017 ביטי הנחתה בערוץ ניקלודיאון את השעשועון "צ'מפיונסניק", לצד טל מוסרי. ביולי 2017 הוציאה את הסינגל "לא מקשיב לי". במאי 2018 הוציאה את "קהירו".

ב-2018 שיחקה בסדרות "ג'ינג'י" ו"בית הכלבים".

במרץ 2019 הוציאה ביטי את השיר "הם אומרים לי". ביוני באותה השנה, הוציאה ביטי את השיר "כנפיים". במאי 2019 השתתפה ביטי בהפקה בינלאומית מרובת משתתפים של חברת וולט דיסני לשיר "A Whole New World" לכבוד יציאת סרט הלייב-אקשן "אלאדין". בחנוכה בשנת 2019 שיחקה ביטי במחזמר "בת הים הקטנה" לצד אילנה אביטל ובר גרוצקי.

בפברואר 2020 התגייסה לצה"ל והיא שירתה בלהקה צבאית, על תקן אמנית פעילה. במאי 2020 החל שידורה של תוכנית המציאות "הישרדות VIP עונה 3" ברשת 13, בה ביטי הייתה למודחת השישית בעונה. ביוני 2020 הוציאה את השיר "לא שלך". באוקטובר 2020 הוציאה ביטי את השיר "חמסה חמסה" שעורר ביקורת עקב תכנים מיניים שהוצגו בווידאו קליפ. בעקבות תגובותיה לתקשורת ללא אישור מצה"ל, הועמדה לדין משמעתי ונגזרו עליה חמישה ימי מחבוש על תנאי ובשנת 2021 שיחקה ביטי בסדרה האחיין שלי בנץ בתפקיד ליבי מפלצת לבה

בינואר 2022 הצטלמה לסרטו של יהודה גרובייס "הסיפור שנשכח", סרט דרמה-תקופתי שצולם בפולין (לצד רפאל קליינמן, ג'וש שגיא, ישי לפידות, דין מירושניקוב ועמירן דביר). באותו חודש השתתפה בשיר "כלום" של מאור אדרי.

בשנת 2023 השתתפה בעונה השלישית של תוכנית המציאות "הזמר במסכה", בתור "הדגה", העפילה לגמר והגיעה למקום השני. באותה השנה, הוציאה את השיר "דיסני" והוציאה ביחד עם מועדון הלימה לימה את שיר הגאווה "גריינדר" שקיבל ביקורות מעורבות, ולווה בווידאו קליפ. באפריל 2024 השתתפה באלבום "להרים" של סטטיק בשיר "מכשפה". השיר הגיע למקום החמישי במצעד הישראלי השבועי של מדיה פורסט. בשנת 2025 חזרה לשחק את ליבי מפלצת לבה בסדרה "האחיין שלי בנץ".

 חיים אישיים 
בשנת 2018 נעצר אביה, רונן ביטי, בחשד שיצר קשר עם מעריצות קטינות של בתו, והעלה הצעות מיניות. באוגוסט 2019 חתם על הסדר טיעון עם הפרקליטות שבו הודה במעשים מגונים והטרדות מיניות, והורשע על פי הודאתו. בית המשפט גזר עליו תשעה חודשי עבודות שירות. מאוחר יותר הוחמר עונשו, בוטלו עבודות השירות והוטלו עליו 20 חודשי מאסר בפועל. בהמשך קוצר עונשו לתשעה חודשים והוא שוחרר בפברואר 2022.

 פילמוגרפיה 
שנהפרויקטדמותהערותטלוויזיה2011בית ספר למוסיקהתלמידה בכיתה של יהורם גאון2012מיכל ינאי בחדר החלומותשירבית ספר למוסיקה: עולים כיתהמשתתפתניפגש בסיבובמשתתפת אורחת2014הפסקת היפ-הופמשתתפת2016אני גדולבתפקיד עצמהמבצעת גם את שיר הפתיחה עם שון גיטלמן2016–2023כוח פיג'יילדת ירחדיבוב2017צ'מפיונסניקמנחהטין ניק סטנדאפ שואומנחה אורחת2018ג'ינג'ידנה פישמןבית הכלבים2018–2020הפוני הקטן שלי - חברות היא קסםקשת בענןדיבוב2019גיבור אמיתיבתפקיד עצמהזאת וזאתי2020הישרדות VIPמתמודדת; מודחת שישית2021אבא מטפלתיובל דדוןתפקיד אורחהאחיין שלי בנץ2020–2022הקאסה גרנדהרוני-אן / לולה רעשדיבוב2023בית הינשוףויסרטים2006דיג דיג דוג - שלוש, ארבע, לעבודה!ילדהקלטת ילדים2008דוד חייםחי, דק וצ'פצ'ולהעדי2009גיגיגיגונת2011גיגיגיגונת 22012מיכל הקטנה בממלכת האהבהיוליקולנוע 2021בחורים טוביםרותיסרט קולנועTBAהסיפור שנשכח

 קישורים חיצוניים 

 מאי מורד, עדי ביטי פורצת: סינגל בכורה לזמרת הפופ בת ה-13, באתר פרוגי, 30 במאי 2014

 איריס קול, כוכבת הילדים הצעירה עדי ביטי: "לגיטימי שיחשבו שההורים הם אלה שדוחפים ורוצים", רדיו ללא הפסקה, 1 ביוני 2014







 הערות שוליים 

קטגוריה:זמרות ישראליות
קטגוריה:זמרים ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:משתתפי אירוויזיון הילדים
קטגוריה:משתתפי בית ספר למוסיקה (תוכנית טלוויזיה)
קטגוריה:משתתפי הזמר במסכה (תוכנית טלוויזיה ישראלית)
קטגוריה:ישראל באירוויזיון הילדים
קטגוריה:ילדי פלא ישראלים במוזיקה
קטגוריה:כוכבי ילדים
קטגוריה:מתחרי הישרדות (ישראל)
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:מנחים ישראלים
קטגוריה:שחקני מחזות זמר ישראלים
קטגוריה:אישים ממוצא יהודי-רומני
קטגוריה:שחקניות קולנוע חרדי
קטגוריה:זמרות השרות בעברית
קטגוריה:זמרים השרים בעברית
קטגוריה:ישראליות שנולדו ב-2001
קטגוריה:ישראלים שנולדו ב-2001